open-index/open-wikipedia-markdown huggingface dataset:
Hassan Ayariga

**Hassan Ayariga** (duam yʋʋm anɛ 4 September 1972) ka o an Ghana nid, ka o nu'ug tʋʋm an onɛ kaan ligidi ka Naasaal ye accountant la, ka lɛn an kpikpinkpin nɛ politiks nid. Onɛ an onɛ ziel All People's Congress (APC) paati la ka da paasi nyaad nɛ People's National Convention paati December 2012 president vɔɔtʋg la ni. 

## O mɛŋ nɛ o sakur yɛla
**Ayariga** da bɛnɛ Accra nɛ Bawku sankanɛ ka o da an biig la, o da kɛŋ Nigeria nɛ o duadib, ban da lub Limann kuk la zug la. O da kɛŋnɛ Ghana Secondary School dinɛ bɛ Tamale la, ka Nigeria la mɛn o da kɛŋnɛ Barewa College dinɛ bɛ Zaria la. O da kɛŋ tuonɛ zamis accounting London School of Accountancy ka paam PhD kasɛta gbaʋŋ la yi  Atlantic International University ni, di  anɛ American distance learning university. 

## O Politiks yɛla
Ban da ye ba gaŋ onɛ na zien an People's National Convention paati piresident 2016 vɔɔtʋg la ni laa, Ayariga da lu nɛ ka Edward Mahama onɛ ka o da nya' nɛ o 2012 vɔɔtʋg la di, ye o zienɛ tis paati kan la. O da gɔs ka faaung bɛ li ni ka o yii o mɛŋi ziel o paati ka li an All People's Congress (APC) 2016 yʋʋm la ni. Ka Electoral Commission of Ghana siaki tis o kasɛta gbaʋŋ, nɛ on dɔlis ka mɔr dinɛ nar ye o mɔr ka paam kasɛta gbaʋŋ la.

## O mɛŋ bɛlim yɛla
O saam, Frank Abdulai Ayariga, da an MP tisid Bawku Constituency, Hilla Limann yʋʋŋ la ni ka o ma Anatu Ayariga mɛ da anɛ kpikpinkpin pʋa.

O pittʋ Mahama Ayariga mɛ da an Minister for Youth and Sports ka lɛn an MP tisid Bawku Central Constituency bɛ National Democratic Congress paati la ni.

Hassan Ayariga bɛ ka tʋm Germany pʋʋgin yʋma bɛdigʋ ka mɔr kpiisʋg yaamlɛog  Ghana nɛ Germany tensʋk. O di pʋa ka mɔr biis anu, paas nɛ biig yinne bɛ Germany.

## Gbanvɛɛnsa
Hawa Yakubu

**Hawa Yakubu Ogede** (Ba dua o nɛ yʋʋm tusir, kɔbiswai nɛ pisnaasi nɛ nii nwadisa anu la dabpisi nɛ naasi daar, 24 March 1948 – ka o maal kaalim yʋʋm yusa ayi nɛ ayɔpɔi nwadisa atan la dabpisi daar, 20 March 2007) da anɛ Ghana pɔlitis nwɛɛd. O da anɛ wadmaani paas Fourth Republic of Ghana ka da lɛn an Minister for Tourism yaas.

## On siniŋ siem nɛ o sakur yɛla
Ba da dua Hawa Yakubu nɛ Tarkwa bɛ Western Region sʋʋlim, Ghana. O yinɛ Pusiga bɛ Upper East Region. Hawa Yakubu an bʋsaŋ, Bissa bʋʋdi la, o da paas banɛ da pinil Zekula malʋŋ ka ba maan yʋʋm yʋʋm la.

Yakubu da keŋi o sakur nɛ Zebilla Middle School ka keŋ o secondary school Navrongo Secondary School. O da tɔlisi keŋ Accra Polytechnic (dinɛ yʋʋn an Accra Technical University) ani ka o da maal diploma in Institutional Management.

## Tʋʋma
Fassi ka o kpɛŋ pɔlitis la, Yakubu da anɛ domestic bursar nɛ kpikpikpin. O da anɛ ligidsuad.

## Pɔlitis tʋʋma
Yʋʋm tusir, kɔbiswai nɛ pisyɔpɔi nɛ awai la ni (1979), Yakubu da kpɛno local council ka sɔ pʋ nya nɛ o, ka o da an biigi bɛ constituent assembly dinɛ da sɔb Ghana Third Republic wad gbaʋŋ la. O da lɛn an pʋab kpɛɛm tis United National Convention, naadɔɔg la da pinil yʋʋm tuiisr, kɔbiswai nɛ pisyɔpɔi nɛ awai la (1979). Yakubu da ianki keŋ London ka lɛb Nigeria military coup da naam yʋʋm tusir, kɔbiswai nɛ pisnii nɛ yinne la (1981). O mɛŋi da zɔti suad ti paae yʋʋm tusir, kɔbiswai nɛ piswai nɛ yinne la ni (1991).

Yʋʋmkan ni, Yakubu da fɛndigi lɛb Ghana ka yʋʋmkanɛ tiaal la, ka o nya wadmaanib kʋk la Bawku Central district, ka da di laanɛ on pʋ mɔr naadɔɔg la. O da paasnɛ first Parliament of the fourth republic of Ghana yʋʋm tusir, kɔbiswai nɛ piswai nɛ tan yʋʋmpaal nwadig la daba yɔpɔi daar (7 January 1993) ban da yɛl ye onɛ di yʋʋm tusir, kɔbiswai nɛ piswai nɛ ayi vɔɔtʋg dinɛ da bɛ 29 December 1992 la. Din nyaaŋ o da kɔɔŋ kʋk la pianabaanlʋg yɛla ka gaad Cotonou, Benin ti paae yʋʋm tusa ayi la ni (2000).

Yʋʋm tusa ayi la ni (2000), o da fɛndigi lɛb Ghana ka lɛn di kʋk la yaas. Yʋʋm tusa ayi nɛ yinne (2001) nɛ yʋʋm tusa ayi nɛ ayi la ni (2002), Zuraan John Kufuor da gaŋ o ye o an Minister of Tourism. Onɛ da lɛn an Ghana nidib nɔba zugʋ keŋ Economic Community of West African States (ECOWAS) Wadmaannib yin la. Yakubu da kɔɔŋi o wadmaan kʋk la yʋʋm tusa ayi nɛ anaasi la ni (2004).

O kum la saŋa yʋʋm tusa ayi nɛ ayɔpɔi la ni (2007), ba da pɔtim ye o bɛnɛdnɛ dindiig bana ka di yuug, din ka o ken London nɛ South Africa tiebidi o mɛŋ.

## O kum yɛla
O da kpinɛ London, England, dindiig banas zug. O bas nyaaŋnɛ biisa atan, Derek Ayebo o yiiga sid kulug la ni nɛ Amanda nɛ Didi Ogede o sid kulug kanɛ paasi ayi la ni.

## Gbanvɛɛnsa



Bɛn:My Kusaal Achiever Editing Contest
Bɛn:Ninsaal
Health Services Workers' Union

**Health Services Workers' Union (HSWU)** anɛ trade union dinɛ zieni tis baŋir dim banɛ tʋm Ghana nimmaasim lʋgʋrin la. 

HSWU paasnɛ Ghana Trades Union Congress. Ka nimbanɛ tʋm nimmaasim lʋgʋrin sibitinamin la maanɛ, amaa laanɛ pʋaduasnam, banɛ tʋm ti-nyaa bɛɛ vaand tʋʋma nɛ banɛ kuosidi ba wʋsa. Din yi yʋʋm tusa ayi nɛ piinɛ anii (2018) la ni, di da mɔr nidib tusa pisi nɛ anii, kɔbisnii nɛ piinɛ yinne (28,811) ka ba paasi di ni.

## Gbanvɛɛnsa
Heart of Lions Football Club

**Heart of Lions Football Club** anɛ Ghana professional football club kanɛ bɛ Kpandu, Volta. Kilab la da nya Glo Premier League, ka da lɛb nyaaŋ yʋʋm tusa ayi nɛ piinɛ anu la ni (2015).

Kilab la nam mii di (2-time Winner) GHALCA top 4 Competition nɔɔra ayi, yʋʋm tusa ayi nɛ anu la ni (2005) nɛ yʋʋm tusa ayi nɛ awai la ni (2009).

Banɛ da lɛn an kilab kanɛ an naari di Sports Writers Association of Ghana (SWAG) Cup yʋʋm tusa ayi nɛ awai la ni (2009).

## Labakʋda
Heart of Lions FC da paam tuob kennɛ yʋʋm tusa ayi nɛ awai (2009) paae piiga (10) Ghana Premier League la ni ka da naae paas team banɛ aan annsi la yʋʋmkan.

## Nwɛɛd kʋda

## Couch kʋda
Mehmet Tayfun Türkmen

Paa Kwesi Fabin

## Tʋʋma CAF ni
**CAF Confederation Cup: 1 appearance**

2005 – withdrew in First Round

**CAF Champions League: 1 appearance**

2009

## Gbanvɛɛnsa
Helen Adjoa Ntoso

**Helen Adjoa Ntoso** anɛ onɛ ka ba da da dua o yʋʋm tusir nɛ kɔbiswai nɛ pisnu nɛ anii la ni nwadis ayi' la pʋʋgin. O anɛ Ghana nid ka mɛ nwɛɛd pɔlitis. O yinɛ Krachi West n bɛ Volta Region sʋʋlim ka an maasim tiig naadɔɔg nid. Girimadaan Ntoso anɛ Volta region sʋʋlim minista kʋdʋg.

## Vʋm saŋa nɛ sakur yɛla
Ntoso yinɛ Kete Krachi dinɛ bɛ Oti Region ka ba da buon ye Volta Region la. O da keŋɛ St Francis Training College. O da maali o Advanced Diploma in Education nɛ Lambeth College bɛ London la. O lɛm mɔr Master of Arts (in Conflict Peace and Security) zaba, sumbʋgʋsim yi Kofi Annan International Peacekeeping Training Centre.

## O tʋʋma
O da anɛ onɛ gur biis Elizabeth Hamwod Nursery School la ni din yi yʋma tusa ayi' nɛ anu la ni ken paae yʋma tusa ayi' nɛ ayɔpɔi la ni. O da anɛ Winaam labaar mɔɔn-mɔɔn tis Bright Church Army lin yi yʋma tusa ayi' nɛ atan'  ti paae yʋma tusa ayi' nɛ anu la ni. O da lɛn anɛ NADMO tuon gat yʋma tusa ayi' nɛ awai paae yʋʋm tusa ayi' nɛ pii nɛ ayi'.

## Pɔlitis
O da anɛ minista yʋʋm tusa ayi' nɛ pii nɛ atan' ti paae yʋʋm tusa ayi' nɛ pii nɛ ayuobʋ (pirɛsidɛn ɔfisin) O da lɛn anɛ Volta Region sʋʋlim minista yʋʋm tusa ayi' nɛ pii nɛ anu la ni.

## Piini banɛ ka o die
Helen Ntoso da die piini ka li paal ye onɛ an Region minista nam la wʋsa onɛ tʋm gaadi ba wʋsa yʋʋm tusa ayi nɛ piinɛ anu la ni, dinɛ ka African International Magazine da maal.

## Gbanvɛɛnsa
Henry Perry

**Henry Perry** (Ba da dʋa o nɛ yʋʋm tusir, kɔbisnii nɛ pisyɔpɔi nɛ anii nwadisa anii daba awai daar, 9 August 1878 ka o maal kaalim yʋʋm tusir, kɔbiswai nɛ pisyuobʋ nɛ awai nwadisa anaasi dabpisi nɛ anaasi daar, 24 April 1969) o da anɛ British bantamweight amateur boxer onɛ da nyaad twentieth century la pinilʋgin. O da zabi paae quarterfinals yʋʋm tusir, kɔbiswai nɛ anii (1908) Summer Olympics- Bantamweight ni. O da zabidnɛ nwɛnɛ Harry Perry. 

Perry da di yʋʋm tusir, kɔbiswai nɛ atan (1903) nɛ yʋʋm tusir, kɔbiswai nɛ anaasi (1904) Amateur Boxing Association British bantamweight title, ban da zab Columbia ABC yiiŋ la. Perry waalim da anɛ four feet nine inches amaa ka ba da ye o anɛ hustling, bustling terrifying fighter. 

## Gbanvɛɛnsa
Henry Quartey

**Henry Quartey** (ba da dua o nɛ 12 dawalig nwadig 1971) anɛ Ghana pɔlitis nwɛɛd ka an wadmaani paas wadmaanib yikanɛ paasi ayɔpɔi la Ghana republic kanɛ paasi anaasi la ni tis Ayawaso Central Constituency kanɛ bɛ Greater Accra Region Wabʋg Naadɔɔg zug. Onɛ yʋʋn an Minista tis Greater Accra Region.

## On siiŋ siem nɛ o sakur ken yɛla
Ba da dua Quartey nɛ yʋʋm tusir nɛ kɔbiswai nɛ pisyɔpɔi nɛ yinne Nwadisa atan la dabpii nɛ ayi daar (12 dawalig nwadig 1971). O yinɛ Otublohum-Accra, tenkanɛ bɛ Greater Accra Region sʋʋlim, Ghana. O da keŋi o secondary educations nɛ Hams Secondary School bɛ Dansoman la nɛ Zams Secondary/Technical Schooli bɛ Bolgatanga la. O da maali o G.C.E. O' level nɛ Osu Presbyterian Senior High School. O da keŋ Ghana Institute of Management and Public Administration maali o postgraduate certificate in Public Administration.

## Pɔlitis nwɛ'ɛb yɛla
Quartey anɛ Wabʋg Naadɔɔg (NPP) nid. Yʋʋm tusa ayi nɛ pii nɛ ayi la ni (2012), o da zien Wabʋg Naadɔɔg nɔba zugʋ nyia Ayawaso Central kʋk la sixth parliament of the fourth republic ka di. O da paas laasʋg kanɛ gɔsid suoya nɛ lɔɔm la'ad ziib yɛla la nɛ Gender and Children Committee.

## Laasbanɛ ni ka o tʋm
Quartey paas laakanɛ gɔsid suoya nɛ lɔɔm la'ad ziib yɛla Committee nɛ Appointments Committee.

## Tʋʋma
O da anɛ CEO tis Krafty Hospitality Services Limited bɛ Accra la din yi yʋʋm tusa ayiʼ nɛ atanʼ la (2003) ti paae zina. O da lɛn anɛ Sales and Marketing Manager tis B.B.C Trading din yi yʋʋm tusir nɛ kɔbiswai nɛ piswai nɛ ayiʼ (1992)  ti paae yʋma tusir nɛ kɔbiswai nɛ piswai nɛ ayuobʋ (1996). Din nyaaŋ ka o lieb Regional Director tis Dalebrook Company Limited din yi yʋʋm tusir nɛ kɔbiswai nɛ piswai nɛ ayɔpɔi (1997) ken paae yʋma tusir nɛ kɔbiswai nɛ piswai nɛ anii (1998). O da lɛn anɛ Sales Manager and Director tis Pecoll Aluminiuim Systems yʋma tusir nɛ kɔbiswai nɛ piswai nɛ anu (1995) ken paae yʋma tusa ayiʼ la ni (2000). O da anɛ Deputy Minista tis Interior. O da lɛn anɛ Deputy Minister tis National Security. Ka yʋʋn an Greater Accra Regional Minista.

## Mɛŋ bɛllim
Quartey anɛ Kristo biig. O pua anɛ Sybil Ansah Quartey ka ba mɔr biisa ayuobʋ (Biis ayuobʋ).

## O tʋʋmsʋma
Yʋma tusa ayiʼ nɛ pisi nɛ yinne Nwadisa awai la ni (senlʋŋ nwadig 2021), Henry da ziel nɔɔr ye o na sʋŋ Psalm Adjeteyfio nɛ Ghana siidi tusir yinne nɛ kɔbisnu (GH¢1,500) Nwadig wʋsa. Henry da yɛl ye Psalm's tʋʋma film nɛ entertainment industry Ghana kpɛla maae o suunr pamm ka ziel nɔɔr.

## Gbanvɛɛnsa
Henry Yeboah Yiadom-Boachie

**Henry Yeboah Yiadom-Boachie** anɛ Ghana pɔlitis nwɛɛd ka da an wadmaani paas Seventh Parliament of the Fourth Republic of Ghana tis Techiman South Constituency bɛ Brong Ahafo Region kanɛ yʋʋn buon ye Bono East Region la wabʋg naadɔɔg nɔba zug.

## On siiŋ siem nɛ o sakur yɛla
Ba da dua Yiadom-Boachie nɛ yʋʋm tusir nɛ kɔbisyi nɛ pisyɔpɔi nɛ ayi' nwadis anii la dabpisi nɛ anaasi daar (24 mɔtul nwadig 1972) ka o yi Nsuta-Techiman bɛ Bono East Region sʋʋlim, Ghana. O da die kasɛta gbaʋŋ yi GIMPA. O da maal Bachelor of Arts degree kasɛta gbaʋŋ yi Catholic University Southeastern Africa dinɛ bɛ Nairobi la. O da tɔlisi maali o Master of Philosophy yi University of Ghana yʋʋm tusa ayi' nɛ piiga la ni (2010).

## Tʋʋma
Yiadom-Boachie da anɛ Youth Animator tis Ondo-Nigeria don Bosco Center din yi yʋʋm tusir nɛ kɔbiswai nɛ piswai nɛ awai la mi (1999) ti paae yʋʋm tusa ayi' (2000) la ni. O da lɛn anɛ Vice Principal nɛ Youth Coordinator tis Don Bosco Technical School din yi yʋʋm tusa ayi' nɛ atan' la ni (2003) ti paae yʋʋm tusa ayi' nɛ anu (2005). O da lɛn anɛ Project Coordinator nɛ Education Director tis Orphan Aid Africa din yi yʋʋm tusa ayi nɛ anu (2005) paae yʋʋm tusa ayi nɛ awai (2009). O da anɛ Project Coordinator nɛ Community Development Officer tis Newmont Ahafo Development dinɛ bɛ Ntotroso la ka lɛn an Kenyasi Ahafo Mines din yi yʋʋm tusa ayi' nɛ awai (2009) I paae yʋʋm tusa ayi' nɛ pii nɛ ayuobʋ (2016).

## Pɔlitis nwɛ'ɛb yɛla
Yiadom-Boachie paas nɛ Wabʋg Naadɔɔg. O da anɛ wadmaani tis Techiman South Constituency din yi yʋʋm tusa ayi' nɛ pii nɛ ayɔpɔi la mi (2017) ti paae yʋʋm tusa ayi' nɛ pisi nɛ yinne (2021). Yʋʋm tusa ayi' nɛ pii nɛ ayuobʋ (2016) kanɛ da an Ghana wʋsa vɔɔtʋgin la, o da di Techiman South wadmaan kʋk la nɛ vɔɔt tusa pistan nɛ ayɔpɔi nɛ kɔbisyi nɛ pisnu nɛ ayɔpɔi (37,257) ka li an vɔɔt pisnu dual pisnaasi nɛ ayɔpɔi kɔbʋg pʋʋgin (50.47%) yi vɔɔt la wʋsa pʋʋgin, ka maasim tiig naadɔɔg, NDC wadmaan naanyiad, Adjei Mensah da paam vɔɔt tusa pistan' nɛ anu nɛ kɔbisyuobʋ nɛ pisnii nɛ anaasi (35,684) ka li an vɔɔt pisnaasi nɛ anii dual pistan' nɛ atan' kɔbʋg pʋʋgin (48.33%) yi vɔɔt la wʋsa pʋʋgin, ka PPP wadmaan naanyiad, Sumaila Ibrahim da paam vɔɔt kɔbisnii nɛ pisnii nɛ ayuobʋ (886) ka li an vɔɔt yinne dual pisi kɔbʋg pʋʋgin (1.20%) yi vɔɔt la wʋsa pʋʋgin. Wabʋg naadɔɔg wadmaannib vɔɔtʋgin kanɛ da bɛ yʋʋm tusa ayi' nɛ pisi (2020) la, o da pʋ nyia ye ba lɛn vɔɔt o yaasa ka da bas suori tis Martin Kwaku Adjei-Mensah Korsah ka o da nyia.

## Mɛŋ bɛllim
Yiadom-Boachie anɛ Kristo biig.

## Gbanvɛɛnsa
Henry Yiadom Boakye

**Henry Yiadom Boakye** (ba da dʋa o nɛ Monday 12 May 1969) ka o an Ghana pɔlitiks nwɛɛd ka an Wadmaani tis Akwatia Constituency.

## On siniŋ siem nɛ o sakur yɛla
Ba da dʋa Henry Yiadom Boakye nɛ ka yi Akwatia bɛ Eastern Region, Ghana. Henry Yiadom Boakye da maali o Diploma in Engineering yʋʋm tusir kɔbiswai nɛ pisnii nɛ awai (1989).

## Tʋʋma
Henry Yiadom Boakye da pinil ka an chief executive officer tis Okoyo Foundation. o anɛ Wadmaani tis Akwatia Constituency bɛ Eastern Region sʋʋlim, Ghana la Maasim tiig Naaadɔɔg, National Democratic Congress zug.

## Pɔlitiks bɛlim
Henry Yiadom Boakye da nya ka di Maasim tiig Naadɔɔg Wadmaanib vɔɔtʋg la tis Akwatia Constituency bɛ Eastern Region, Ghana. Henry Yiadom Boakye da lɛn di yʋʋm tusa ay nɛ pisi (2020) Ghana wʋsa vɔɔtʋg la National Democratic Congress zug nɛ vɔɔt tusa piinɛ awai, kɔbisnii nɛ piswai nɛ awai (19,899) pinu nɛ yinne duaal yinne kɔbiga pʋʋgin (51.5%) ka keŋ paas Wadmaanib yikanɛ paasi anii la ni ka bas, Ernest Kumi onɛ bɛ New Patriotic Party ka paam vɔɔt tusa piinɛ anii, kɔbisyɔpɔi nɛ pisnaasi nɛ ayi (18,742) pisnaasi nɛ anii duaal anu kɔbiga pʋʋgin (48.5). 

**Laasbanɛ ni ka o tʋm**

Henry Yiadom Boakye paas laaskanɛ gɔsid Youth, Sports and Culture yɛla. O lɛn paas Privileges Committee Wadmaanib yikanɛ paasi anii Gaana republic kan ɛ paasi anaasi la ni.

## Mɛŋ bɛlim
Henry Yiadom Boakye anɛ Kristo biig.

## Gbanvɛɛnsa
Ho Central constituency

**Ho Central constituency** anɛ sʋʋlʋm linɛ paas ti Ghana wadmaanib yir la mɛn. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa. Ho Central sʋʋlʋm anɛ ziig linɛ kpie nɛ Ho Municipal district linɛ bɛ Ghana Volta Region la.

## Lin bɛ ziisia baba
Ho Central sʋʋlʋm anɛ ziig linɛ kpie nɛ Ho Municipal district linɛ bɛ Ghana Volta Region la.

## Wadmaanib banɛ kpɛn wadmaanib yir la

## Vɔtnam

## Gbanvɛɛnsa
Ho East Constituency

**Ho East Constituency** anɛ sʋʋlʋm linɛ paas ti Ghana wadmaanib yir la ni mɛn. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa. Ho East kpienɛ nɛ Adaklu-Anyigbe district linɛ bɛ Ghana Volta Region sʋʋlʋm.

## Zinibanɛ ka li kpie
Ho East kpienɛ nɛ Adaklu-Anyigbe district linɛ bɛ Ghana Volta Region sʋʋlʋm.

## Wadmaanib banɛkpɛn wadmaani yir la

## Vɔtnam
Ho West Constituency

**Ho West Constituency** anɛ sʋʋlʋm kanɛ paasi ti Ghana wadmaanib yir la ni mɛn. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa. Ho West anɛ ziikanɛ kpie nɛ Ho West District linɛ bɛ Ghana Volta Region sʋʋlʋm la. Li temputitaar anɛ Dzolokpuita.

## Lin tɔnd titɔndiŋ nɛ ziisieba
Ho West anɛ ziikanɛ kpie nɛ Ho West District linɛ bɛ Ghana Volta Region sʋʋlʋm la. Li tɔnd titɔndiŋ nɛ Ho municipality n lɛb ya-dagɔbʋg baba, ka tɔnd titɔndiŋ nɛ south Dayi n lɛb ya-datiʋŋ, nɛ ya-tuon ka lɛb Afadzato south linɛ lɛb north east la. Ho West yadigi paaenɛ li ya-dagɔbʋg lɛbid ya-nyaaŋ linɛ tɔn titɔndiŋ nɛ Adaklu ka North Tongu district linɛ bɛ Volta region la.

## Wadmaanib banɛkpɛn wadmaanib yir la

## Vɔtnam
Hohoe North Constituency

**Hohoe North Constituency** anɛ sʋʋlʋm linɛ paasi ti Ghana wadmaanib la ni mɛn. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa. Hohoe North sʋʋlʋm la kpinɛ nɛ Hohoe Municipal district linɛ bɛ Ghana Volta Region la.

## Lin tɔnd titɔndiŋ nɛ ziisieba
Hohoe North sʋʋlʋm la kpinɛ nɛ Hohoe Municipal district linɛ bɛ Ghana Volta Region la. Li ya-dagɔbʋg baba lɛbnɛ nɛ Hohoe South constituency baba.

## Wadmaanib banɛkpɛn wadmaanib yir la
Honey Hunting

**Honey hunting bɛɛ honey harvesting** anɛ fʋn na laas siindi yi mɔɔgin siins ni. Di anɛ yʋʋmpʋkʋdʋgin tʋʋmanam la yinne  ka ba nam maani li bɛ Africa zinisieba, Asia, Australia nɛ South America. Kʋdʋmin sa zanbinbanɛ ka ba da ɛɛnti taabid siind yi siinsin yinɛ tamping pɛntʋg, kʋdʋmin sa nwɛnɛ 8,000 BC. Middle Ages la ni bɛ Europe, siind taabʋg yi mɔɔgin bɛɛ nwɛnɛ mɔɔgin siins anɛ dinɛ k aba da maan bɛdegʋ kuosid.

Siind taaba anɛ fʋn na nyaŋ siins la nɛ yɔnɔs, ka yʋʋn yɔɔg tiig bɛɛ tampinkanɛ ka siind la bɛ la, ka di ɛɛnti kɛ ka siins la nɛ zinig la nyɛ sanaʋŋ.

Siind iedibi da an siem 8000-year-old cave painting kpie nɛ Valencia, Spain bɛ Cuevas de la Araña en Bicorp

## Africa
Siind taabʋg Africa anɛ dinɛ paas yʋʋmpʋkʋdʋgin tʋʋma tɛɛns bɛdegʋ malima ni ka banɛ taabid la taabi paae yʋma tusa tusa.

## Asia
**Nepal**

Siind taabʋg Nepal mɛ anɛ dinɛ ka nidib bɛdegʋ mi ye wild honey hunting, di mɔr nyɔɔd pamm ba buudi malima ni tis Nepal dim, di kas-kas anɛ teŋin dim, Gurung nɛ Magar sʋʋlimnamin. Ba tɔlis malʋŋ kaŋa tuŋ tuŋ ka banɛ taabid siid la mɔr naasi nɛ girima ka lɛn mɔr nyɛlim. Ba pʋ nɔŋ siiind din yɔɔgid ninsaal pʋtɛnɛr la maaanɛ amaa din lɛn an tiim yaas ka nyaŋidi tiebid la.

Freelance photojournalists Diane Summers nɛ Eric Valli yis gbaʋŋ zaŋi ken Honey hunters of Nepal sɔb ye Gurung banɛ bɛ west-central Nepal kpɛnɛd mɔɔgin la ye ba ia mɔɔgin siind ka mɔr kʋdʋmin sa laadi taabid siind la.

## Gbanvɛɛnsa
Huaconada

**Huaconada** (ka Spain dim buon ye: [wakoˈnaða]) anɛ waab malʋŋ ka ba maani li teŋ kpɛŋ kanɛ yʋʋr an Mito ka di bɛ province of ConcepciónI bɛ central Peruvian Andes. UNESCO da zaŋi li paas Representative List of the Intangible Cultural Heritage of Humanity ninɛ yʋʋm tusa ayi nɛ piiga (2010) la ni.

Yʋʋmpaal nwadig wʋsa daba atan banɛ gaad tuon la, dap banɛ niŋ yʋgʋd ka ba buoni ba ye "huacones" waandɛ waa buudi kɔnɔb kɔnɔb teŋ la tensʋk. "Huacones" buudi ayi bɛ: banɛ yɛɛt malima fuud ka niŋ yʋgʋd banɛ ka ba nwaae ba biel-biel “ka di paan naasi nɛ zɔtim” nɛ banɛ yɛɛt fubanɛ ka ba maal ka ba maal nananna nwa, "ka di paan laasanaŋ, sunsanaŋ, bɛɛ ninlaasim".

Lʋŋ bil kanɛ da bɛ kʋdʋmin sa ka ba buoni li ye "tinya" ka ba mɔri nwɛɛdi paan saŋkanɛ ka ba waad waa la. Waa la ɛɛnti yinɛ saam ni keŋ biig ni nɛ fuudbanɛ dɔl nɛ yʋgʋd, amaa banɛ mɔr bɛlim sʋŋ la nɛ banɛ mɔr ziesim sʋŋ la maaa paamid suori waad malʋŋ la ni ka an "huacones”.

## Gbanvɛɛnsa
Horezu ceramics

**Horezu ceramics** anɛ Romanian ya'abʋg malʋŋ kanɛ bɛ di kɔn ka ba maani li nɛ nuus tempʋkanɛ yʋʋri buon ye Horezu ka di bɛ northern Oltenia (Vâlcea County), kpie nɛ Horezu Monastery teŋkanɛ ka nidib bɛdegʋ mi. Di paanɛ tuŋ bɛdegʋ miilim nɛ baŋir yaabʋg ni, dinɛ taas ka Horezu yaabʋg tʋʋma la da paam suori kpɛn paas UNESCO Intangible Cultural Heritage Lists ni yʋʋm tusa ayi nɛ piinɛ ayi (2012) nwadisa ayi Samanpiid nwadig la ni.

Di maalʋg la pʋnɛ zinisa ayi, dap fuud maalʋg nɛ pʋab fuud maalʋg. Dinzugɔ, dap tuudnɛ yaad la dinɛ ka ba maani li nyain, nwa, wʋʋl, gbilim, nwiank ka gɛndigi li – ka tiaki di ka di kilim yaad wiig kanɛ ka banɛ yaabid la mɔr nuubili maan, ka li anɛ ye ba mɔrili ya, baŋir nɛ paŋ. Yaab-yaabidib la wʋsa mɔri ba mɛŋ yaam mɛɛd, amaa, ba dɔl mɛɛb suor la titua. Puab la maan bun linɛ ka ba mɛ la ka li vɛnl ka nyuoe li nɛ bugum. Ban mɔr yaam nɛ baŋir sia maan laad la nɛ bʋnvɛnla ka li vɛnl la kɛ ka ba laad la bɛɛ li kɔn. Colors nam la anɛ brown, red, green, blue nɛ linɛ ka ba buon "Horezu ivory" la. Horezu banɛ yaabid la mɔri tʋʋma laad banɛ ka ba mɛŋ maal wʋʋ mixer linɛ ka ba mɔri pied yaad la, pottery wheel nɛ comb linɛ ka ba mɔri mɛɛd, naaf iil ka li pʋʋgin an vɔɔnr nɛ dakanɛ ka di nɔɔrin an baanlif ka ba mɔri bɔɔnd zabin vɛnla nɛ stove kanɛ ka ba mɔr daadi nyɔ'ɔdi li ye ba nɔki nyɔɔ ba yaad la.

Ba sua laad la ka ba maal la zinig kanɛ ka ba buon ye Olari Street bɛ Horezu la, ka ba gɔsidi li ka yaabid wʋʋ ba yaanami daa maan siem la. Horezu anɛ zinig yinne bɛ historical Romanian ceramic center ka nidib bɛdegʋ yaabid ka nyɛt ligiidi li pʋʋgin ka ba sieba an: Ogrezeanu, Vicsoreanu, Iorga, Frigura, Mischiu, Popa ka sieba nan kpɛlim. Nannanna nwa, tʋʋm kaŋa dɔl dɔɔg-dɔɔgi kɛn tuon, ka ba mɔr dɔɔd banɛ ka ba maani ba ka tari ba kuosid.

## Gbanvɛɛnsa
Idana Asigri

**Idana Asigri** anɛ Ghana pɔlitis nwɛɛd ka an wadmaani bɛ first parliament, Ghana second republic la ni zieni tis Tempane-Garu Constituency, o da zienɛ Progress Party (PP) nɔba zug.

## Pɔlitis
O da paasnɛ yiiga wadmaannib yin la Ghana Second Republic la ni zieni tis Tempane-Garu Constituency bɛ Western region sʋʋlim, Ghana la Progress Party (PP) nɔba zug. Ba da vɔɔti o nɛ yʋʋm tusir, kɔbiswai nɛ pisyuobʋ nɛ awai Ghana wadmaannib vɔɔtʋg la ni (1969 Ghanaian parliamentary election) 1st Parliament, Ghana 2nd Republic la ni. Parliament la da pinilnɛ yʋʋm tusir, kɔbiswai nɛ pisyuobʋ nɛ awai nwadis piiga la yiiga daar (1 October 1969) ka da guoe ban da faaen Naam la ka bas Busia yʋʋm tusir, kɔbiswai nɛ pisyɔpɔi nɛ ayi yʋʋmpaal nwadig la dabpiinɛ atan la daar (13 January 1972).

## O mɛŋ bɛllim
O anɛ Kristo biig. O anɛ Buudi kpɛɛm. O saam Maa Ligu Asigri Luut da anɛ Worikambo tenkanɛ bɛ Tempane - Garu bɛ Upper East region sʋʋlim, Ghana la Naab.

## Gbanvɛɛnsa
Ignatius Baffour-Awuah

**Ignatius Baffour-Awuah** (da dua nɛ 24 mɔtul nwadig 1966), anɛ Ghana pɔlitis nwɛɛd ka an Minista tis Employment and Labour Relations.

## On siiŋ siem nɛ o sakur yɛla
Ba da dua o nɛ yʋʋm tusir nɛ kɔbiswai nɛ pisyuobʋ nɛ ayuobʋ Nwadis anii la dabpisi nɛ anaasi daar (24 mɔtul nwadig 1966). O yinɛ Nsoatre bɛ Bono Region sʋʋlim, Ghana la. O da maali o bachelor's degree in accounting yʋʋm tusir nɛ kɔbiswai nɛ piswai nɛ ayi' la ni (1992). O da lɛn maali o post-graduate diploma in management consultancy nɛ yʋʋm tusa ayi' nɛ pii nɛ ayopɔi la ni (2017).

## Pɔlitis nwɛ'ɛb yɛla
O da paas Wabʋg Naadɔɔg la ka da paas Pirɛsidɛn Kufour gɔmena la ni an District Chief Executive tis Sunyani District Assembly. O da lɛn anɛ  regional minista nya'andɔl tis Brong-Ahafo region ka din nyaaŋ ka o lieb regional minista Kuffour saŋa la yaas. O da nyia ye o lieb Wadmaani tis Sunyani West constituency sʋʋlim dim ka di yʋʋm tusa ayi' nɛ anii la ni. O Naadɔɔg la kanɛ an NPP la Pirɛsidɛn la da liya. Ba da lɛn vɔɔt o yaas ka o lieb Wadmani po sʋʋlim la ni yaas yʋʋm tusa ayi' nɛ pii nɛ ayi' (2012) nɛ tusa ayi nɛ pii nɛ ayuobʋ la (2016). Onɛ an Wadmaani tis Sunyani West constituency sʋʋlim dim. O da anɛ deputy minority chief whip yʋʋm tusa ayi' nɛ pii nɛ atan' la (2013) ti paae yʋʋm tusa ayi' nɛ pii nɛ ayɔpɔi la ni (2017).

## Cabinet minista
Yuʋm tusa ayi' nɛ pii nɛ ayɔpɔi la Nwadisa anu la ni (dawalig nwadig 2017), Pirɛsidɛn Nana Akufo-Addo da gaŋ Baffour-Awuah ye o paas ministanam pii nɛ awai banɛ na aan o cabinet la. Ba da nɔki ba yʋda tis Wadmaanib yin la ka ba kpɛɛm la,onɛ an Rt. Hon. Prof. Mike Ocquaye buoli ba yʋda. On da an Cabinet minista la, Baffour-Awuah da paas nimbanɛ pʋ lal nɛ pirɛsidɛntɛ ka lɛn sʋŋidi gbanad gbanabanɛ na sʋŋ ka teŋ la nɔbʋg.

## Laasbanɛ ni ka o tʋm
Baffour-Awuah da paas laaskanɛ gɔsid ya yɛla la; o lɛn paas laaskanɛ gɔsid Privileges Committee ka lɛn paas laaskanɛ gɔsid Selection Committee.

## Mɛŋ bɛllim yɛla
Baffour-Awuah mɔr pua nɛ biisa atan'. O kennɛ Catholic pʋʋsim.

## Gbanvɛɛnsa
Independent candidates

**Mɛŋ nyadi naam nyiab** anɛ linɛ ka paati bɛɛ naadɔɔg sia dɔllim ka lɛɛ anɛ pɔlitis nwɛɛd kanɛ pʋ mɔr Paati bɛɛ laas nɛ naadɔɔg sia laaʋŋɔ. Yɛla bɛdegʋ bɛ ka sɔ na zien nyia naam nɛ o mɛŋ nyari ka pʋ dɔl naadɔɔg bɛɛ paati siaa.Pɔlitis nwɛɛdib sieba bɛ ka mɔri ba pʋtɛnra ka li pʋ dɔl paati siaa, ka linzug ka o na zanas ka kʋ dɔlli baa. A-zienɛ mɛŋ nyadi pɔlitis nwɛɛdib sieba tʋne laas nɛ paati sia ka li anɛ ye ba anɛ paati la ninkʋda bɛɛ ba pʋtɛnra dɔl paati la ye ba maal siel la, amaa ka zanas ye ba kʋ zien paati la yʋʋr zugu. Sieba mɛn tʋnʋn bɛ tis bɛɛ sʋŋ paati sia agɔl amaa ka pʋ niŋ yadda ye ba na zien tis paati la zinisia (nɛɛŋa anɛ ye ba tʋne siak paati la tʋʋma). Saŋa sieba pamm bɛ ka pɔlitis nwɛɛd sɔ tʋne an paati kanɛ pʋ tiki ba nuug ziel ye ba na nyiaa la nid yinne, ka linzugu paal ye o anɛ mɛŋ nyadi zielʋg daan.Saŋa sieba bɛ ka mɛŋ nyadi zielʋg pɔlitis nwɛɛdib la yiti gaŋ ye ba maal paati kanɛ mɔr nɔɔr yinne nɛ ba taaba banɛ zie ba mɛŋ nyadi la hali ka na tʋne tik laaʋŋ kan la vɔɔɔdʋg ni yɛla. Hali zinikanɛ ka ba ti pʋdʋg ye Mɛŋ Nyadi Naam Nyiab yɛla la, nɔɔr yinne kan la na nyaŋi mɔr kpinnim bɛdegʋ nɛ paati nam kas-kas anɛ laaʋŋ kanɛ ti siak ye ba na die Mɛŋ Nyadi naam nyiab sɔb la.

## Gbanvɛɛnsa
https://en.m.wikipedia.org/wiki/Independent_politician#cite_ref-1
https://en.m.wikipedia.org/wiki/Independent_politician#cite_ref-2
https://en.m.wikipedia.org/wiki/Independent_politician#cite_ref-3
https://en.m.wikipedia.org/wiki/Independent_politician#cite_ref-4
https://en.m.wikipedia.org/wiki/Independent_politician#cite_ref-:0_5-0
https://en.m.wikipedia.org/wiki/Independent_politician#cite_ref-:3_6-0
https://en.m.wikipedia.org/wiki/Independent_politician#cite_ref-7
Institute of Local Government Studies

**Institute of Local Government Studies (ILGS)** anɛ Government of Ghana tʋʋma zinikanɛ ka ba da maal yʋʋm tusir kɔbiswai nɛ piswai nɛ wai la ni (1999) ye ba paal sakur biis ban na zanl gɔmena tʋʋma zinis siem ka mɔr tuon ken na. Lʋgʋr kaŋa da dɔlisidnɛ Act of Parliament, 647 of 2003. Lʋgʋr la bɛnɛ Ministry of Local Government and Rural Development pʋʋgin. Din bɛ zinisia anɛ Ogbojo kpie nɛ Ashalley Botwe, Accra.

## Nimbanɛ da pinil lʋgʋr la
Joseph Kwame Kumah

## Gbanvɛɛnsa.
International Boxing Federation

**International Boxing Federation (IBF)** anɛ lʋga anaasi banɛ gɔsid zaba ninwisigir diema ka International Boxing Hall of Fame (IBHOF) mi ba yɛla la yinne banɛ tɛɛgid professional boxing bouts, ban nɛ World Boxing Association (WBA), World Boxing Council (WBC) nɛ World Boxing Organization (WBO).

## Labakʋda
IBF da gaadnɛ tuon ka United States Boxing Association (USBA) naan kena, dinɛ an regional championship lʋgʋr nwɛnɛ North American Boxing Federation (NABF). Yʋʋm tusir, kɔbiswai nɛ pisnii nɛ atan, 1983 la ni, WBA yʋʋm-yʋʋm laasʋg dinɛ da bɛ Puerto Rico, Robert W. "Bobby" Lee Sr., onɛ an USBA zuraan la, da nya ye die WBA zuraan ka lu ka Gilberto Mendoza di. Lee nɛ sieba da yisi ba mɛŋ laasʋg la ni vɔɔt la nyaaŋ, ka gbane ye ba maal laaskanɛ paasi atan, ka an dunia eʋsa laasʋg ye di laam bɛ nɛ WBA nɛ WBC. Ba da maali dinɛ ka pʋdi yʋʋr USBA-International, dinɛ ka ba da tiaki di yʋʋr ka di yʋʋn an International Boxing Federation, ka di bɛ New Jersey, zinikanɛ ka di ɔfis titaar bɛ.

Bobby Lee mɛ da anɛ New Jersey boxing commissioner kem paae yʋʋm tusir, kɔbiswai nɛ pisnii nɛ anu (1985), labaari da yina, "ka ba zɛrig o ka Ethical Standards Commission nwɛ o sam on da siak ka die ligidi yi banɛ bɔɔd ninwisigir zaba yɛla nɛ casino tuon gatib ni la.

IBF dunia wʋsa champion da anɛ Marvin Camel, onɛ an WBC world cruiserweight champion kʋdʋg ka da di IBF's belt division kan ni yaas. IBF da bɛ yʋʋm yinne la, 1984 ka di da gbane ye di nyɛ Larry Holmes, Aaron Pryor, Marvin Hagler nɛ Donald Curry, banɛ pʋn dɛŋim an champion nam laasʋg la ni, IBF dunia wʋsa champion nam. Holmes' yɛl la ni, o da bas WBC title la ka die IBF din.

IBF dap dunia wʋsa championship belts anɛ wiig, ka pʋab dunia wʋsa championship belts an bʋlʋ pɛɛlig.

## Banɛ mɔr IBF title nam
Din yi 27 September 2023

**dap**

**Pʋa**

**Muay Thai dunia wʋsa champion nam**

## Gbanvɛɛsa
Inusah Fuseini

**Inusah Abdulai Bistav Fuseini** anɛ Ghana pɔlitis nwɛɛd ka lɛn an Lɔya. Ba da dua o nɛ nwadig yinne la dabisim pisi nɛ atan daar yʋʋm 1962 la ni. O da anɛ wadmaan n tis Tamale Central sʋʋlʋm ka mɛ an Minista kʋdʋg onɛ da gɔsid tam nam nɛ teŋ la laad, o mɛ da lɛn anɛ Minista kʋdʋg onɛ da gɔsid suoya yɛla n bɛ ti Ghana gɔmina pʋʋgin. Wada dim la kpɛɛm ka mɔri a-sʋoe-mɛŋ tʋʋma nam Ghana kpɛla hali ka naan kpɛn pɔlitis tʋʋma.

## Vʋm pinilʋg nɛ o sakur
Fuseini yinɛ Tishiegu-Tamale sʋʋlʋm, Ghana Northern Region sʋʋlʋm. O da anɛ wada tʋmtʋm kpɛɛm n bɛ Law Trust Company linɛ bɛ Ankara sʋʋlʋm ka naan ken pɔlitis ni la.O da keŋi paalʋg sakur linɛ bɛ Bagabaga Training College la (lin ka ba yʋʋn buonɛ li zina ye Bagabaga College of Education la) Ani ka o da die kasɛta gbaʋŋ linɛ bigis ye o anɛ paan. Ka o yii ani keŋ University of Ghana, Legon sakurin la, m maal o digirii linɛ paal ye o zamis nɛ wada.Ka lɛn maal o mastɛs n bɛ wada zamisʋg yi University of Ghana sakurin la.

## Pɔlitis tʋʋma
Fuseini, da anɛ Maasim Tiig Naadɔɔg nid o da lieb wadmaan saŋkanɛ ka Wayo Seini da yi Maasim Tiig Naadɔɔg la ni keŋ Wabʋg Naadɔɔg la ni la. O da yi ka bas kʋk la ka ba ye ba maligim vɔɔti yis sɔb n bɛ Tamale Central sʋʋlʋm nwadis anaasi la daba anaasi la yʋʋm 2006. Ban da vɔɔt la ka Fuseini di nɛ vɔɔt kal 17,502. O da lɛn di vɔɔt kanɛ ka Ghana dim da maal nwadis pii nɛ ayi' la yʋʋm 2008 kɔbʋg pʋʋgin o da mɔri 66% vɔɔt la wʋsa kallin, Onɛ da an minista kanɛ gɔsid paŋ yɛla nyaandɔl lin da yi yʋʋm 2009 ti paae yʋʋm 2012, lin nyaaŋ ka o kena an minista kanɛ gɔsid Ghana Tam nɛ Teŋ la laad yɛla la lin da yi yʋʋm 2012 ti paae yʋʋm 2013, ka da lɛn an minista kanɛ gɔsid Ghana suoya yɛla lin da yi yʋʋm 2013 ti paae yʋʋm 2017.

## O vʋm bɛllim
Fuseini anɛ Mɔr ka di pu'a ka o yʋʋr buon Abiba Fuseini. Fuseini mɔr biis.

## Gbanvɛɛnsa
Isaac Adjei Mensah

**Isaac Adjei Mensah** anɛ Ghana pɔlitiks nwɛɛd nɛ Wadmaani paas wadmaanib yikanɛ paasi ayɔpɔi la Ghana republic kanɛ paasi anaasi la ni tis Wassa East Constituency bɛ Western Region la Maasim tiig Naadɔɔg, nɔba zug.

## On siiŋ siem nɛ o sakur yɛla
Ba da dua Isaac Adjei Mensah nɛ Atalata daar yʋʋm tusir nɛ kɔbiswai nɛ pisyuobʋ nɛ atan' Nwadisa atan' la dabpisi nɛ ayuobʋ daar (Atilata 26 dawalig nwadig 1963). O yinɛ Dompim Number 1, tenkanɛ bɛ Western Region bɛ Ghana la. o da kpɛn University of Ghana nɛ yʋʋm tusir nɛ kɔbiswai nɛ pisnii nɛ anii (1988) ka die o bachelor's degree in Sociology yʋʋm tusir nɛ kɔbiswai nɛ piswai nɛ yinne la ni (1991). O da tɔlisi keŋ University of Tromsø, bɛ Norway yʋʋm tusir nɛ kɔbiswai nɛ piswai nɛ ayi' la ni (1992) maali o post graduate studies. O da naae yʋʋm tusir nɛ kɔbiswai nɛ piswai nɛ ayɔpɔi la ni (1997) nɛ o MBA in Public Policy.

## Tʋʋma
On da nam pʋ kpɛn pɔlitis nwɛ'ɛb la, Isaac da anɛ Regional Human Resource Manager tis Newmont Ghana Limited yʋʋm tusa ayi' nɛ ayuobʋ (2006) ken paae yʋʋm tusa ayi nɛ pii nɛ ayi' (2012).

## Pɔlitis nwɛ'ɛb yɛla
Isaac Adjei Mensah paas nɛ Maasim tiig Naadɔɔg, (NDC) nidib ni. Yʋʋm tusa ayi' nɛ pii nɛ ayi' la ni (2012), o da zien Maasim tiig Naadɔɔg la zugʋ nyi'a Wassa East wadmaan kʋk la ka di. Ba da lɛn vɔɔt gaŋ o yʋʋm tusa ayi' nɛ pii nɛ ayuobʋ (2016) ka o zieni tis o sʋʋlim dim Wadmaanib yikanɛ paasi ayɔpɔi la Ghana Republic kanɛ paasi anaasi la ni. Wadmaanib yin la o da tʋm laasʋgnam kɔnɔb-kɔnɔb, ba sieba anɛ; gbaʋŋ zamisʋg lʋgʋr la ni, lʋgkanɛ gɔsid ya yɛla nɛ Special Budget Committee.

## Mɛŋ bɛllim yɛla
O mɔr pua nɛ biisa anu ka an karimbiig ken pɛntikost pʋ'ʋsʋm .

## Gbanvɛɛnsa
Isaac Adongo

**Isaac Adongo** ( ba du'a o nɛ Sapal nwadig la 12, 1972) anɛ Ghana pɔlitis  nwɛ'ɛd onɛ paas 8th Ghana wadmaanib namin la tis Bolgatanga teŋ kanɛ bɛ Upper East Sʋ'ʋlim la ni tis Ma'asim tiig Lʋgir la (NDC).

## O Bɛllim nɛ Sakur Yɛla
Adongo anɛ onɛ yit Bolgatanga teŋin. O anɛ onɛ naae o sakur bɛ sakur tita'ar kanɛ ka li yʋ'ʋr an 'Gɛligir sakurin nɛ University of Ghana ni.

## O Bɛog Tʋʋm
Ba da dɛŋi  gaŋi o na'am yʋʋm 2016 ka ba da  lɛn vɔɔt tis o yʋʋm 2020 la ni. O da  nyɛ yʋ'ʋr Na'asaanam di'ema kanɛ an nɔba tɔɔnb la ni. Fʋ ya'a nɔk o n mak nɛ Mahamudu Bawumia, n yɛt yɛɛ o anɛ tʋn'e zal ligidi yɛla onɛ lɛn nyaŋi o mɛŋ.

## Gbanvɛɛnsa
Isaac K. Chinebuah

**Isaac K. Chinebuah** (ba da dua o nɛ yʋʋm tusir, kɔbiswai nɛ pisi nɛ awai nwadis piiga la daba ayɔpɔi daar (7 October 1929) ka o maal kaalim yʋʋm tusa ayi nɛ ayuobʋ nwaida ayuobʋ daba anii daar (8 June 2006). O da anɛ gbaʋŋ zamisid nɛ foreign minister, People's National Party (PNP) naadɔɔg la ni, Ghana Third Republic la ni.

## Tʋʋma
Dr. Chinebuah da anɛ headmaster kʋdʋgʋ tis Achimota School din yi yʋʋm tusir, kɔbiswai nɛ pisyuobʋ nɛ atan (1963) ni paae yʋʋm tusir, kɔbiswai nɛ pisyuobʋ nɛ ayuobʋ (1966) ni ka da lɛn an paan (lecturer) tis Institute of African Studies bɛ University of Ghana, Legon. O da anɛ Minister for Education and Information Dr. Kwame Nkrumah's Convention People's Party gɔmena la da bɛ Ghana First Republic la ni.

Dr. Chinebuah da lieb wadmaani tisi Nzema East (ka ba yʋʋm buon ye Ellembelle) constituency yʋʋm tusir, kɔbiswai nɛ pisyɔpɔi nɛ awai (1979) vɔɔtʋg la ni. Ba da gaŋ o ye an Minister of Foreign Affairsi bɛ PNP gɔmena dinɛ ka Dr. Hilla Limann da an tuon gat Ghana Third Republic la ni din yi yʋʋm tusir, kɔbiswai nɛ pisyɔpɔi nɛ awai (1979) hali ti paaeban da yis o coup d'état ni yʋʋm tusir, kɔbiswai nɛ pisnii nɛ yinne nwadis piinɛ ayi dabpistan nɛ yinne daar (December 31, 1981) la. O da lieb Dr. Hilla Limann nyaandɔl yʋʋm tusir, kɔbiswai nɛ piswai nɛ ayi (1992) zuraananam vɔɔtʋgin la

## O kum yɛla
O da mɔrnɛ yʋma pisyɔpɔi nɛ anii (78 years) ka maal kaalim yʋʋm tusa ayi nɛ ayuobʋ nwadisa ayuobʋ la daba anii daar (June 8, 2006). O pʋa da anɛ Jane Chinebuah. O da mɔr biisa anii.

## Gbanvɛɛnsa
Isaac Yaw Opoku

**Isaac Yaw Opoku** anɛ Gaana pɔlitiks nwɛɛd ka an Wadmaani tisi Offinso South constituency bɛ Ashanti region sʋʋlim, Ghana. 

## On siniŋ siem nɛ o sakur yɛla
Ba da dua o nɛ yʋʋm tusir, kɔbiswai nɛ pisnu nɛ ayɔpɔi Nwadisa anii la dabpisi nɛ ayɔpɔi daar (27 August 1957) o yinɛ Offinso bɛ Ashanti region sʋʋlim, Ghana la. O mɔr PhD in Mycology yʋʋm tusir kɔbiswai nɛ piswai nɛ atan la ni (1993). 

## Tʋʋma
O da anɛ executive director tis Cocoa Research Institute of Ghana dinɛ bɛ Cocobod ni la. 

## Pɔltiks tʋʋma
O paasnɛ Wabʋg Naadɔɔg la ni (NPP) ka an Wadmaani, MP tis Offinso South Constituency. Yʋʋm tusa ayi nɛ pisi (2020) Gaana vɔɔtʋg la, o da dii o sʋʋlim kʋk la nɛ vɔɔt tusa pistan nɛ awai, kɔbiswai nɛ pisyɔpɔi nɛ yinne (39,971) ka Yussif Haruna paam vɔɔt tusa piinɛ awai, kɔbiswai nɛ pisnu nɛ ayi (19,952).

**Laasbanɛ ni ka o tʋm**

O paas laaskanɛ gɔsid banɛ mɔr ɔfis banɛ mɔr nyɔɔd la (Holding Offices of Profit Committe) ka lɛm paas laaskanɛ gɔsid kpikpiŋ, girima nɛ vɛnlim zinis (Trade, Industry and Tourism Committee).

## Mɛŋ bɛlim
Opoku anɛ Kristo biig.

## Gbanvɛɛnsa
Itug paꞌan

**Itug paan** anɛ pianakanɛ bigisid tʋʋmi tʋm siem siem bɛɛ itʋgʋ niŋ siem siem.

Tituunli: pamm, baanlim, wiem (quick), diin, tɔ.

Kusaal itug paan tune buoli tak.

Tituunli: mam mam, gɔnɔ gɔnɔ, baanlim baanlim, sigib sigib,

## '''B'''uudi
Itug paan mɔr buudi kɔnɔb kɔnɔb dɔlisidi ba tʋʋma an siem sɔnsʋg bɛɛ pianatɔmisa pʋʋgin.

Ba sieba paan saŋa

Bɛogʋn, Nintaŋ, Zaam, yʋʋŋ, Bɛog, Daar, Yʋʋm

Itug paan sieba paan zinig

Yin, Daan, samanin, dɔɔgin, zakin, mɔɔgin, Sakurin

Ba sieba mɛ paan itugʋ maal siem siem

Baalim, tɔɔtɔ, diin, wiem.

## Gbanvɛɛnsa
JERRY JOHN RAWLINGS

**Jerry John Rawlings** (22 June 1947- 12 November 2020) da anɛ Ghana langima kpɛɛm ka lɛn an onɛ nya'ad na'am. O da mɔr Ghana teŋ la saŋa bi'ela 1979, ka lɛn zaŋ yʋʋm 1981 ti paae 2001 la gɔs teŋ la. O da gaans langimanam la tuon ti paae 1992, ka yʋma ayi ka o an zudaan tʋm tis Ghana.

## O na'am yɛla
Jerry John Rawlings da bɛ kuk la zug 7 January 1993 – 7 January 2001, ka banɛ da an  o nya'andɔlib anɛ Kow Nkrensa Arkaah nɛ John Evans Atta Mills.

O mɛŋi da pinil Ma'asim-Tiig party la, ka John Agyekum Kufuor da di'e kʋk la on da yi la. O da lɛn  anɛ** **Langimanam Wʋsa Kpɛɛm Ghana ni**,** ka  nɔk suokana** **pɛ'ɛs Langimanam lʋgʋr dinɛ ka Fred Akufo da pin'il la**. **

## O mɛŋ yɛla
O duam yʋʋm anɛ 22 June 1947 Accra, saŋa kanɛ ka Ghana yʋ'ʋr da an Gold Coast la. O kum yʋʋm anɛ 12 November 2020 (yʋma 73), Accra, Ghana ka o kpi.O pʋa  yʋ'ʋr an Nana Konadu Agyeman (Pʋa diir yʋʋm 1977). O biis anɛZanetor Agyeman-Rawlings nɛ o biig kanɛ ka ti mi', pɛ'ɛs nɛ anaasi sieba. 

## Gbanvɛɛnsa
Jacob Iddriss Abdulai

**Jacob Iddriss Abdulai** (Da dʋa nɛ yʋʋm tusir, kɔbiswai nɛ pisnu nɛ ayɔpɔi Nwadisa ayi la dabpisi nɛ anaasi daar, 24 February 1957) anɛ Ghana pɔlitiks nwɛɛd ka bɛ Maasim tiig Naadɔɔg, National Democratic Congress ni. O anɛ Wadmaani tis Savelegu Constituency sʋʋlim bɛ Northern Region la.

## On siniŋ siem nɛ o sakur yɛla
Ba da dʋa Jacob nɛ yʋʋm tusir, kɔbiswai nɛ pisnu nɛ ayɔpɔi Nwadisa ayi la dabpisi nɛ anaasi daar, (24, Februsry,1957), o yinɛ Savelegu. O mɔnrɛ Survey School Kasɛtta gbaʋŋ, Diploma In Geodetic Engineering, Bsc. Geodetic Engineering nɛ Msc. Road And Transportation Engineering kasɛtta gbana

## Gbanvɛɛnsa
Jaman North Constituency

**Jaman North Constituency** anɛ constituency banɛ bɛ Ghana ka mɔr sɔ ka o zie ba nɔba zug Parliament of Ghana. Ba vɔɔtidnɛ gaŋid nid yinne ka o aan ba wadmaan zieni ba nɔba zug. Jaman North Constituency bɛnɛ Jaman North district dinɛ bɛ Bono Region sʋʋlim, Ghana.

Ba da pinil constituency lanɛ ka Ghana yʋʋm tusayi nɛ anaasi la (2004) wadmaannib vɔɔtʋg la naam paae.

## Titɔdis
Constituency la bɛnɛ Jaman North District pʋʋgin bɛ Bono Region sʋʋlim, Ghana.

## Labakʋda
Electoral Commission of Ghana da pinil Constituency la yiiga nɛ yʋʋm tusa ayi nɛ anaasi (2004) la ni, kʋk la da paasnɛ ka kʋgʋs la wʋsa an pisi nɛ awai banɛ ka ba da pinil la, ka li da kɛ ka constituency nam la kal paasi yi kɔbisyi (200) keŋ kɔbisyi nɛ pistan (230). 

## Wadmaannib

## Vɔɔtʋg

## Gbanvɛɛnsa
Jambaidu Awuni

**Jambaidu Awuni** da anɛ Ghana pɔlitis nwɛɛd Ghana first republic la ni. O da paasnɛ Legislative Assembly zieni tis Northern territories Northern People's Party (NPP) nɔba zug di yi yʋʋm tusir, kɔbiswai nɛ pisnu nɛ yinne la ni (1951) paae yʋʋm yusir, kɔbiswai nɛ piswai nɛ naasi (1954). Ba da lɛn gaŋ o yaas yʋʋm tusir kɔbiswai nɛ pisnu nɛ yuobʋ (1956) ka o zieni tis Kusasi Central constituency dim yʋʋm tusir kɔbiswai nɛ pisnu nɛ yuobʋ (1956) kem paae yʋʋm tusir, kɔbiswai nɛ pisyuobʋ nɛ nu (1965). 

Bawku Naabi da maal kaalim la, Awuni da sʋŋi o saam bil ye o di Bawku Naab amaa o da pʋ nyaŋɛ. Awuni da zɛrig Mumuni Bawumia nɛ on gʋʋŋ la ka ye o kʋ lɛn nyaŋi an Wabʋg Naadɔɔg nid yaasɛ Mumuni Bawumia nan bɛ Naadɔkan ni la. O da sɔb gbaʋŋʋ tis ka yi Wabʋg Naadɔɔg la, NPP tiaki keŋ naal Convention People's Party (CPP) banɛ zini nyaaŋ Parliament nyaaŋ la yʋʋm tusir, kɔbiswai nɛ pisnu nɛ yɔpɔi lnwadisa anii la ni (August 1957). yʋʋm tusir, kɔbiswai nɛ pisyuobʋ nɛ anu la ni (1965) o da lieb wadmaani tis Garu constituency. O da kpɛlim ani hali ti paae yʋʋm tusir, kɔbiswai nɛ pisyuobʋ nɛ ayuobʋ nwadisa ayi la ni (February 1966) ban da yisi Nkrumah government naamin la.

## Gbanvɛɛnsa
James Agalga

**James Agalga** anɛ  Ghana nwa pɔlitis nwɛɛd  ka an  wadmaan  paas wadmaanib yikanɛ paas ayɔpɔi Ghana republic kanɛ paas anaasi nwa ni la,o ziinɛ tis Builsa North Constituency bɛ Upper East Region sʋʋlum , o zienɛ tis maasim tiig naadɔɔg la. Agalga da anɛ  Deputy Minister for Interior bɛ  John Mahama saŋa la. Nannana o anɛ Deputy Ranking Member on Parliament's Defense nɛ Interior Committee.

## O bɛllim nɛ o Sakur ken yɛla
Ba da du'a James nɛ bɛ Chuchuliga kanɛ bɛ Upper East Region, Ghana nwa ni,  nwadis ayuobʋ li dabisim piiga daar, yʋʋm tusir nɛ kɔbisawai nɛ pisyuobʋ nɛ awai la ni*.* O da keŋ University of Ghana, ka o yina nɛ kasɛtta gbaʋŋ kanɛ ka ti buon ye, LLB Hons bɛ yʋʋm tusa ayi nɛ ayi la ni. Ka o da lɛn die o kasɛtta gbaʋŋ kanɛ ka ti buon ye, B.L bɛ Ghana School of Law  bɛ yʋʋm tusa ayi nɛ anaasi la ni. O da lɛn yina nɛ kasɛtta gbaʋŋ kanɛ ka ti buon ye, M.A in Conflict, Peace and Security bɛ yʋʋm tusa ayi nɛ pii nɛ anii. 

## Politis nwɛ'ɛb yɛla
O anɛ Maasim Tiig Naadɔɔg nid. 

## Tʋʋma
O da anɛ Managing Partner of Law Temple yʋʋm tusa ayi nɛ anii ti paae yʋʋm tusa ayi nɛ pii nɛ atan la ni. O da anɛ Associate bɛ Center for Public Interest Law. O da lɛn anɛ tuas tuasid  bɛ zinikanɛ ka ti buon ye, NDEZEB Law Consult.

## O mɛŋ bɛllim
O pʋ'ʋsidI Catholic pʋ'ʋsʋm .

## Laasʋg nan
O da paas laasʋg kanɛ ka ti buon ye, Members Holding Offices of Profit laasʋg, Constitutional, Legal and Parliamentary Affairs Committee ka lɛn paas Appointments laasʋg.

## Gbanvɛɛnsa
James Azumah (Abass- Rt. Regional police Commander

**James Azumah** anɛ pʋlis kpɛɛm dinɛ ka ba ye Commander Na'asaalin la. 

## Pʋlis banɛ kpɛn' sanriga la yɛla
Pʋlis anaasi sieba banɛ bɛ Eastern Region la kpɛn' sarika ni banɛ bɔdisi ba AK47 mali dinɛ ka ba tisi ba ye ba tʋm yʋ'ʋg la.

Pʋlʋŋ yinne yɛl ye o pa'a gbisidnɛ ka onɛ ti du'oe la ka pʋ nyɛ malifʋ la dinɛ bɛ Akwadum baria ni dinɛ kpi'e Koforidua la.

James Azumah Abass onɛ an Deputy Eastern Region Police Commander (ACP) yɛl Joy News vɛɛnsidib ye yɛl nwa pin'ilʋgi nwa.

O yɛl ye pʋlis la tɔn'ɔn kul yin ba ya'a pʋ nyaŋi baŋ yɛl nwa sidaa.

James Azumah Abass onɛ an ACP la yel ye pʋlis la ka' sɔb pian'ʋk dinɛ pʋ mɔr zi'esim ba ya'a ka'e kaseta siaa di anɛ gba'ar ka ba maal. 

O lɛm yɛl ye li anɛ yɛlkpi'ɛŋ nɛ pʋlʋŋi na bɛ tʋʋma ni ka o malifʋ bʋdʋg. 

## Gbanvɛɛnsa
James Gyakye Quayson

**James Gyakye Quayson** (ba da dʋa o nɛ 9 October 1952) anɛ Ghana pɔlitiks nwɛɛd ka an Wadmaani tis Assin North constituency. Daʋŋ: o da gɛsig Ghana wada gbaʋŋ la article 92 2a, dinɛ yɛl ye sɔ pʋ nar ye o lieb wadmaan na o yaa an tensia nidi paas ka ka Gaana maaanɛ. Din zug Ghana Supreme Court da yis Quayson kpɛn la yʋʋm tusa ayi nɛ pisi nɛ ayi Nwadisa anaasi la ni (April 2022) ye o pʋ nar ye o an Wadmaan na.

## On siniŋ siem nɛ o sakur yɛla
Ba da dʋa Quayson nɛ yʋʋm tusir kɔbiswai nɛ pisnu nɛ ayi Nwadis piiga la daba awai daar (9 October 1952) ka o yi Assin Bereku bɛ Central Region, Ghana. O mɔnrɛ bachelor's degree in Social Sciences nɛ master's degree in Urban Planning and Community Development.

## Tʋʋma
On da nam pʋ lieb Wadmaan la o da anɛ District Manager tis City of Toronto Employment and Social services.

## Pɔlitiks
Quayson anɛ Maasim tiig Naadɔɔg, National Democratic Congress nid ka an Wadmaani tis Assin North Constituency bɛ Central Region, Ghana.

**Ban da pʋ siak ye o an Wadmaan la yɛla**

Yʋʋm tusa ayi nɛ pisi Nwadis piinɛ ayi la nii (December 2020), onɛ bɛ Assin Bereku ka o yʋʋr an Michael Ankomah-Nimfah da keŋ Cape Coast High Court ye Quayson pʋ mɔr suor ye o an Wadmaani tisi Assin North bɔzugɔ o mɔr gbaʋnkanɛ paal ye o anɛ Canada nɛ Ghana nid sankanɛ ka o da gbaʋŋ la ye o bɔɔd ye o lieb Wadmaan banɛ gɔsid vɔɔtʋg yɛla, Electoral Commission, nya yʋʋm tusa ayi nɛ pisi (2020) Ghana wʋsa vɔɔtʋg la. Ghana wada gbaʋŋ la paal ye sɔ yaa bɛ tɛɛnsa ayi on sɔb pʋ nar ye o mɔr gɔmina ɔfisɛ bɛɛ o an Wadmaana. kootu la da siakya ka ye di nar ka ba maligim vɔɔt yaas Assin North. Quayson da keŋi Appeal kɔɔt ye on pʋ siak kɔɔtʋ la yɛl siel la. O da keŋ tuoni zini Wadmaanib yin la ka ba ti pʋ siakɛ ka nwaas taaba yin la mɛn. Supreme Court 5-2 da yina yɛl nyain ye o yisimi o mɛŋ Wadmaanib yin la ka o ka Wadmaan na. Ka o yɛl ye o kʋ siak kɔɔtʋ la yɛl siel la.

**Laasbanɛ ni ka o tʋm**

Quayson paas Privileges Committee ka lɛn paas Local Government and Rural Development Committee.

## Mɛŋ bɛlim
Quayson anɛ Kristo Biig.

## Gbanvɛɛnsa
James Klutse Avedzi

**James Klutse Avedzi** anɛ Ghana pɔlitis nwɛɛd ka paas Wadmaanib yikanɛ paasi ayɔpɔi la Ghana Republic kanɛ paasi anaasi la tis Ketu North Constituency bɛ Volta Region la. O paasnɛ Maasim Tiig Naadɔɔg la, the .

## On siniŋ siem nɛ sakur ken yɛla .
Ba da dua James Klutse Avedzi nɛ yʋʋm tusir nɛ kɔbiswai nɛ pisyuobʋ nɛ anaasi Nwadisa ayɔpɔi la dabpii nɛ anaasi daar (14 sɛnlʋŋ nwadig 1964). O yinɛ Xipe bɛ Volta Region sʋʋlim, Ghana. O da keŋnɛ University of Liverpool ka naae ani nɛ master's digirii in Finance and Accounting kasɛta gbaʋŋ yʋʋm tusa ayi' nɛ pii nɛ ayuobʋ la ni (2016). O da tɔlisi keŋ maal doctorate in International and Political Finance in Business university of Costa Rica. O lɛn mɔr ICA-G kasɛta gbaʋŋ yi Institute of Chartered Accountant bɛ Ghana la ka lɛn maal o MCIT Ghana Chartered Institute of Taxation. O da lɛn maal Fcfia yi Chartered Institute of Financial and Investment Analysis Ghana yaas.

## Mɛŋ bɛllim
James mɔr pua nɛ biisa anaasi. O anɛ Kristo biig ka ken Global Evangelical pʋ'ʋsʋm. O pua da kpinɛ yʋʋm tusa ayi' nɛ pisi yʋʋmpaal Nwadig la dabpistan' daar (30 yʋʋmpaal nwadig 2020) banas biela da nyaaŋ o bɛ Ketu South District Sibiti la ni.

## Tʋʋma
James Klutse Avedzi da anɛ principal accountant bɛ Controller and Accountant Generals Department Accra yʋʋm tusir nɛ kɔbiswai nɛ piswai nɛ anu la ni (1995) ka naan kpɛn pɔlitis nwɛ'ɛb yʋʋm tusa ayi' nɛ anaasi (2004). O da anɛ kʋkdaan kʋdʋgʋ tis laaskanɛ gɔsid ligidi yɛla Wadmaanib yin la. O da lɛn anɛ kʋkdaan tis Public Accounts Committee. O da lɛn anɛ Deputy Minority Leader tis Maasim tiig Naadɔɔg, NDC Wadmaanib yin la.

## Pɔlits nwɛ'ɛb yɛla
James anɛ Maasim tiig Naadɔɔg (NDC) nid, o da nyia ya ka di Ketu North constituency sʋʋlim wadmaan kʋk la yʋʋm tusa ayi' nɛ anu la ni (2005). Din yi sankan la onɛ an wadmaani tis Ketu North Constituency sʋʋlim dim la Wadmaanib yikanɛ paasi anu (5th), ayuobʋ (6th) nɛ ayɔpɔi la (7th) Ghana Republic kanɛ paasi anaasi la ni.

## On nyaŋi maal siel
O maal suoya ka tis sakur biis ligidi ka ba keŋ sakuya o sʋʋlimin la. O mɛ sakuya ka tisi o sʋʋlim la dim kuom ka kuonɔŋ lɛn kae yaasa. On an Wadmaan la o nyaŋi tɛɛg Naasaabugum tis teŋkpɛmis nwɛnɛ ban kɔbiga nɛ pisnu yɛla.

## Gbanvɛɛnsa
Jeju Chilmeoridang Yeongdeunggut

**Jeju Chilmeoridang Yeongdeunggut** (Korean: 제주 칠머리당영등굿) anɛ shaman malʋŋ kanɛ ka ba maai bɛ Jeju Island, South Korea, Korean yʋʋmpaal ni. Nimbanɛ bɛ Jeju, di kas kas anɛ banɛ bɛ Gwideok, Geumnyeong, nɛ Aewol zinisin la nɔkid 12 postnami niŋid wief zugin nɛ gum fuugkanɛ ka ba nɔg gumma kɔnɔb kɔnɔbi ʋgi li ye ba kɛ ka teŋgbanpʋa la Yeongdeung Halmang mɔr sumalisim, onɛ ka ba niŋ yadda ye o kaae ba sʋʋlim la Korean shamanism saŋa. Daʋ ɛɛnti gaad tuon hali ken paae 15th.Yʋʋn tisʋʋs, ban a nyuoe kanianam (yeondeung) yaal zinisa ayi, alazug malʋŋ kaŋa yʋʋr anɛ yeondeungje bɛɛ kanianam malʋŋ. Nintaŋa, wife kanɛ ka ba kpie o ka o nwɛnɛ wife kanɛ iankidnɛ, ba mɛ buon gut la ye yakma bui bɛɛ wief kanɛ ianad diema.

Nananna, gut kaŋa pʋ lɛm nyɛt naana bɔzugɔ shaman kanɛ tʋmi li la pʋ nyɛt naana. Malʋŋ kaŋa anɛ dinɛ ka ba guud bɔzugɔ di anɛ Important Intangible Cultural Properties of Korea. Yaasa, yʋʋm tusa ayi nɛ awai (2009) la ni, Jeju Chilmeoridang yeondeunggut da paas UNESCO Intangible Cultural Heritage Lists la ni.

## Gbanvɛɛnsa